Yera lo fillo d'Enneco Ximéniz y d'Onneca. Muerto su pai, a mai se casó alavez con Musá ibn Fortún de Tudela, un Banu Qasi, sinyor d'a val de l'Ebro, que l'aduyó a conseguir o trono. Iste matrimonio deixó uns territorios considerables baixo la influencia d'Enneco Ariesta, dende Pamplona en t'as altas vals pirinencas d'Irati (Navarra) y la val d'Echo. Os Banu Qasi controlaban as fértils riberas de l'Ebro, dende Tafalla ent'a redolada de Zaragoza.